משה אסבאג

הרב משה אסבאג (סביב ה'תק"כ, 1760 - תשרי ה'תקפ"ה, 1824) היה מקובל, פוסק הלכה ודרשן, ראש ישיבה, אב בית הדין ורבה של מרקש במאה התשע עשרה.

 קורות חייו 
נולד במרקש לאביו הרב שלמה שכיהן כרבה של העיר. למד בצעירותו אצל חכמי מרקש. לפני שנת ה'תקס"ב, התמנה לדיין בבית הדין בעיר בראשותו של אביו. בשנים אלו נמנה עם הדרשנים והספדנים של העיר, ובין השאר הספיד את רבי אברהם פינטו.ראו בספרו 'פני משה' דרוש להספד רבי אברהם פינטו. עם פטירת אביו בשנת ה'תק"פ, שנה שבה נפטרו דיינים ותיקים נוספים בעקבות מגפה, החל לשמש כאב בית הדין ורבה של העיר עד לפטירתו. חביריו לבית הדין בראשותו, היו הרבנים: אברהם אסולין, אברהם פינטו (הקטן), דוד צבאח, מימון פינטו, וגיסו הרב אלעזר חזן.שטר כתב יד משנת תקפ"ג.

רבי משה היה גבאי הצדקה של תלמידי החכמים, ולעיתים ערך מגבית בקרב יהודי הכפרים שבמחוז מרקש.מלכי רבנן בערכו. במקביל, היה ראש ישיבה.ראו משכיל לדוד צבאח (עמ' קלד, קמא).

רבי משה עסק בקבלה, והיה מקובל כאביו.ע"פ נוסח מצבתו בספר 'מצבות מראכש' עמ' 462.

נפטר במרקש בחודש תשרי ה'תקפ"ה. שלשת בניו נמנו על חכמי מרקש: רבי יוסף, רבי יהודה ורבי ברוך.

 חיבוריו 
פסקי דין - מקבץ מהם ראו אור בספר 'תורת מראכש', חלק 'תשובות חכמי מראכש', מכון פי ישרים תשפ"א.
חידושים והגהות על השולחן ערוך - בכתב יד.ראו בפסק דין של חכמי צווירא שנדפס בשו"ת דבר שמואל עמאר חושן משפט סימן ב', שציינו לכתביו אלו.
טעמי הלכות - על שולחן ערוך יורה דעה, בכתב יד.
פני משה - דרשות ודרושים על התורה. נדפס בספר 'תורת מראכש' על התורה, על ידי מכון פי ישרים.

 הערות שוליים 

קטגוריה:מרקש: רבנים
קטגוריה:נפטרים ב-1824